Hysbysiad Preifatrwydd ar gyfer yr Ymgynghoriad
Mae’r wybodaeth ganlynol yn esbonio sut y bydd Awdurdod Ystadegau’r DU (yr Awdurdod) yn casglu, yn defnyddio ac yn diogelu data personol a ddarperir fel rhan o’r ymgynghoriad ar adolygiad o’r Meini Prawf Achredu ar gyfer Ymchwil. Os oes gennych unrhyw gwestiynau ynghylch sut y defnyddir eich data personol, cysylltwch â DPO@statistics.gov.uk.
Manylion cyswllt ein Swyddog Diogelu Data
Os oes gennych unrhyw ymholiadau neu bryderon ynghylch eich data, neu os hoffech arfer unrhyw un o’ch hawliau (gweler yn ddiweddarach yn y canllaw hwn), cysylltwch â’r tîm Diogelu Data drwy e-bost neu drwy’r post:
E-bost: DPO@statistics.gov.uk
Data Protection Officer
Office for National Statistics
Segensworth Road
Titchfield
Fareham
Hampshire
PO15 5RR
Dibenion prosesu data personol 
Mae’r Awdurdod yn cynnal ymgynghoriad fel rhan o’i adolygiad o’r Meini Prawf Achredu ar gyfer Ymchwil. Yr Awdurdod yw’r corff achredu statudol sy’n gyfrifol am achredu proseswyr, ymchwilwyr a’u prosiectau. Mae’r Panel Achredu ar gyfer Ymchwil (RAP) yn darparu goruchwyliaeth annibynnol ar gyfer achredu o dan Bennod 5 o Ran 5 o Ddeddf yr Economi Ddigidol (DEA) 2017 a bydd yn darparu cyngor yn ystod yr adolygiad.
Cynhelir yr ymgynghoriad hwn er mwyn casglu safbwyntiau rhanddeiliaid ar newidiadau arfaethedig i’r Meini Prawf hynny ac i lywio adolygiad yr Awdurdod o'r fframwaith a’i ddatblygiad ohono. Caiff data personol a ddarperir mewn ymatebion i’r ymgynghoriad eu prosesu at y dibenion a ddisgrifir yn yr hysbysiad preifatrwydd hwn yn unig.
Mae hyn yn golygu y bydd unrhyw ddata personol a gasglwn, boed at ein defnydd ein hunain neu ar ran rhywun arall, yn cael eu defnyddio dim ond i lywio’r adolygiad o’r Meini Prawf Achredu ar gyfer Ymchwil ac i helpu’r Awdurdod i asesu a yw’n parhau i fod yn briodol ar gyfer galluogi mynediad diogel a dibynadwy at ddata o dan Bennod 5 o Ran 5 o’r DEA.
Fel rhan o weinyddu, rheoli a dadansoddi ymatebion i’r ymgynghoriad, bydd y SYG, sy’n gweithredu ar ran yr Awdurdod, yn prosesu data personol a ddarperir gan ymatebwyr.
Byddwn yn defnyddio’r wybodaeth hon i:
· weinyddu a rheoli’r ymgynghoriad;
· dadansoddi ymatebion i’r ymgynghoriad a deall safbwyntiau rhanddeiliaid;
· llywio’r gwaith o adolygu a datblygu’r Meini Prawf Achredu ar gyfer Ymchwil;
· paratoi crynodebau ac adroddiadau ar ganfyddiadau’r ymgynghoriad; a
· chysylltu ag ymatebwyr os oes angen eglurhad ar ymateb.
Dim ond y rhai sy’n ymwneud â gweinyddu a dadansoddi canfyddiadau’r ymgynghoriad fydd yn gallu cael mynediad at ymatebion i’r ymgynghoriad. Pan gaiff canfyddiadau’r ymgynghoriad eu rhannu â RAP neu eu cyhoeddi, caiff yr ymatebion  eu cyfuno a’u hanhysbysu.
Bydd gwybodaeth a gesglir drwy’r ymgynghoriad yn cael ei defnyddio i lunio crynodeb o’r canfyddiadau ynghyd â’n hymateb i’r ymatebion a derbyniwyd, lle bo angen.
Gall yr Awdurdod gyhoeddi enwau sefydliadau sydd wedi ymateb i’r ymgynghoriad. Ni fydd manylion cyswllt personol, gan gynnwys enwau, cyfeiriadau e-bost a rhifau ffôn, yn cael eu cyhoeddi.
Pa ddata personol rydym yn eu casglu
Mae’r data a gesglir ar gyfer ymgynghoriad yr Awdurdod yn cynnwys:
· enwau unigolion, sefydliadau, swyddi a manylion cyswllt; ac
· adborth ar addasrwydd y Meini Prawf Achredu ar gyfer Ymchwil.
Y sail gyfreithlon dros brosesu
Caiff data personol a gesglir fel rhan o’r ymgynghoriad hwn eu prosesu o dan yr amod canlynol:
"Erthygl 6(1)(e) GDPR y Deyrnas Unedig - mae prosesu’n angenrheidiol ar gyfer perfformiad tasg a gyflawnir er budd y cyhoedd neu wrth arfer awdurdod swyddogol a freiniwyd yn y rheolydd."
Derbynwyr data personol
Dim ond y rhai sy’n ymwneud â gweinyddu, rheoli a dadansoddi’r ymgynghoriad a’r adolygiad o’r Meini Prawf Achredu ar gyfer Ymchwil fydd yn gallu cael mynediad at y data personol a ddarperir fel rhan o ymateb i’r ymgynghoriad. Ni fydd y wybodaeth hon yn cael ei rhannu ag unrhyw unigolion na sefydliadau eraill.
Y cyfnod y caiff data personol eu storio
Bydd data personol a gesglir drwy’r ymgynghoriad hwn yn cael eu cadw cyhyd ag y bo eu hangen yn unig ar gyfer gweinyddu’r ymgynghoriad, dadansoddi'r ymatebion a chyhoeddi canlyniadau’r ymgynghoriad.
Ar ôl cwblhau’r ymgynghoriad ac unrhyw adroddiadau cysylltiedig, bydd data personol yn cael eu rheoli yn unol â pholisïau rheoli a chadw cofnodion yr Awdurdod a byddant yn cael eu dileu’n ddiogel pan na fydd eu hangen rhagor at y dibenion hyn, ac ni fyddant yn cael eu cadw am fwy na thri mis ar ôl i’r ymgynghoriad ddod i ben.
Hawliau gwrthrych data
Fel gwrthrych data (unigolyn y mae ei ddata personol gennym) mae gennych hawliau o dan gyfraith diogelu data. Os hoffech arfer unrhyw un o’r hawliau hyn mewn perthynas â data personol a gesglir drwy’r ymgynghoriad hwn, cysylltwch â’n Swyddog Diogelu Data gan ddefnyddio’r manylion cyswllt a ddarperir yn yr hysbysiad hwn.
Mae gennych yr hawl i ofyn i unrhyw reolydd sy’n cadw eich data personol: am fynediad at y wybodaeth sydd ganddo amdanoch chi ac i gywiro unrhyw wybodaeth anghywir neu anfanwl sydd ganddo amdanoch. Mae gennych hefyd yr hawl i wrthwynebu i’ch data personol gael eu prosesu.  

Mae gennych yr hawl i gwyno am y ffordd y caiff eich data personol eu trin.
Mae rhagor o wybodaeth am yr hawliau sydd ar gael i chi a’r amgylchiadau y gallwch eu harfer ar gael gan y Comisiynydd Gwybodaeth.
Y Comisiynydd Gwybodaeth
Swyddfa’r Comisiynydd Gwybodaeth yw’r corff annibynnol sy’n gyfrifol am reoleiddio diogelu data yn y Deyrnas Unedig. Gall ddarparu rhagor o wybodaeth i chi am ddiogelu data a’ch hawliau, a bydd yn ymdrin ag unrhyw gwynion a allai fod gennych ynghylch ein defnydd o’ch data:
0303 123 1113
casework@ico.org.uk
Information Commissioner’s Office
Wycliffe House
Water Lane
Wilmslow
Cheshire
SK9 5AF

